主席短途奬 加州星球取代金鑽貴人擺擂台
2024年04月10日 15:10
東網電視
更多新聞短片
「加州星球」於今屆主席短艅獎成為擂台躉。
今屆主席短途獎獲選參賽馬匹共12匹,香港賽駒佔9匹、日本賽駒佔2匹、英國賽駒佔1匹。
香港賽駒於世界頂級短途賽事水準,已是毋庸置疑,原本馬迷期待縮程重新展現威力嘅「加州星球」,今次以最佳水準再撼最佳短途馬「金鑽貴人」,無奈後駒贏完重要熱身G2短途錦標,勇戰受傷提早收咧,如今「加州星球」就成為今屆主席短途獎嘅主隊希望。
以目前評分形勢,港隊主力放在兩匹剛剛遠征嘅「加州星球」與「維港智能」身上,不過值得留意,就係希斯今季名氣PP,藍鑽石錦標得主「禾道小子」,在港未上陣已經獲選出戰,3歲新星最終會否如常出戰,存在疑問。
至於外隊3駒,日本近年短途實力並不突出,「消暑樂祭」挾新勝高松宮紀念賽捲土重來,但以去年底香港短途錦標表現,恐難會有太大突破,初次來港「旭日朗途」,至今17戰4勝,最佳成績亦只不過於最近一仗G3阪急盃跑第3。英國賽駒「堅信」亦只屬三級賽頭馬水準。